JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Traditsiooniline lipumarss vanalinnas
Abbas võrdles Iisraeli natsidega
Läänekallas on Jordaania osa?
Eelmine nädal korraldati Jeruusalemma vanalinnas taas
igaaastaseks sündmuseks kujunenud traditsiooniline lipumarss.
Ürituse sihiks oli tähistada Jeruusalemma päeva
ja see tõi vanalinna tänavaile marssima umbes 50 000 iisraellast.
Politseile tähendas see tegusat päeva,
sest moslemeist fanaatikud, juudid ja isegi mitmed reporterid
kähmlesid kohati üsna vägivaldselt linna kitsastel tänavatel ja nurkadel.
Marss kulges traditsioonilist teed
kesklinnas King George'i ja Agroni tänavail, enne kui kaheks jagunes.
Peamiselt mehed jätkasid teed
Damaskuse värava ja Moslemikvartali kaudu,
ning naised Jaffa värava kaudu, enne kui kohtusid taas Nutumüüril.
Mitmed Iisraeli lippe kandnud juudi noored
suundusid Damaskuse värava juurde juba enne lipumarssi,
mistõttu piirkonnas puhkes kaklusi nende, araablaste ja politsei vahel.
Juutide ja moslemite vahelistest kähmlustest teatati ka vanalinnas,
Moslemikvartali piirkonnas.
Peaminister Netanyahu esines
valitsuse korraldatud tseremoonial Jeruusalemma päeva auks
nn Laskemoona künkal sama päeva õhtul, tõdedes,
et ähvardustest hoolimata ja ka nende tõttu õhutas ta rahvast
järgima tavapäraselt lipumarsi traditsioonilist kurssi
sama vana praktika järgi.
Templimäele tõusnud juudi külastajad kandsid Iisraeli lippe
ja laulsid HaTikvat, soovides nii meenutada,
et koht on ennekõike püha ja tähendusrikas juutidele,
mitte niivõrd araablastele ja moslemeile.
Kohalviibinud islamistide raevu kasvatas seegi,
et mõned osalejad kandsid suurt lippu pildiga juutide tulevasest templist,
kus oli araabiakeelne tekst: "Jumala ülemaailmne koda."
Usuäärmusliku Otzma Yehudit partei juht Itamar Ben Gvir
tegi taas Templimäel silmapaistva ringkäigu ja rääkis meediale,
et tahtis demonstreerida sellega nii juutidele kui moslemeile
Iisraeli suveräänsust piirkonnas. Seda sellestki hoolimata,
et piirkonda peetakse usuliste tundmuste osas ülidelikaatseks.
Ringkäigu ajal tegi Ben-Gvir selgeks,
et tema visiidi sihiks oli saata poliitiline sõnum.
"Meie vastutame siin," kuulutas Ben-Gvir.
Ta kiitis ka politseid selle eest,
et juutide visiit pühapaika oli nüüd võimalik,
mis näitab tema sõnul, kes lõpuks Jeruusalemmas vastutab.
Riikliku julgeoleku ministri Ben-Gviri eelmine visiit peagi pärast seda,
kui ta jaanuaris ametisse astus,
sai araabiamaailma ulatusliku hukkamõistu osaliseks
ja leidis mõningast vastuseisu ka USA poolt.
Nädala eest toimunud visiidi tõttu
kõlas paljudest neist riikidest taas valjuhäälset retoorikat.
Palestiina omavalitsuse presidendi Abbasi esindaja Nabil Abu Rudeineh
nimetas seda räigeks rünnakuks Al-Aqsa mošee vastu
ja Jordaania Välisministeerium nimetas seda
provotseerivaks sammuks, mis mõistetakse hukka,
ning ohtlikuks ja võimatuks eskalatsiooniks.
USA mõistis aga Ben-Gviri hukka
provotseeriva ja meelierutava ringkäigu eest
usuliselt pingelises paigas.
Välisministeeriumi esindaja
kritiseeris toda Iisraeli paremäärmuslikku ministrit
pühapaiga politiseerimise eest visiidiga, mille ainsaks sihiks
oli näidata Iisraeli muskleid ja jõudu ning politiseerida paiga pühadust.
Meile teeb muret ka Ben-Gvriri tänane provokatiivne visiit
Haram al-Sharifile Jeruusalemmas
ja sellega seotud agiteeriv retoorika, tõdes USA Välisministeerium.
Seda pühapaika ei tohi kasutada poliitilistel eesmärkidel
ja õhutame kõiki pooli respekteerima selle pühadust, lisati avalduses.
Ilmekas on taas see,
et USA kasutas Jeruusalemma ja eriti Templimäe kohta
selle araabiakeelset nimetust Haram al-Sharif ehk Õilis Pühamu.
Nii tunnustavad nad koha pühadust ja tähtsust eelkõige islamimaailmale,
mitte juutidele, kellele see tegelikult kuulub.
Palestiinlaste president Mahmoud Abbas
ütles ÜRO Peaassamblee esimesel ametlikul Nakba-päeva üritusel,
et Iisrael valetab oma ajaloo kohta
nagu tegi kunagi ka Joseph Goebbels, kurikuulus natsiaja propagandaülem.
See pani USA antisemitismisaadiku Deborah Lipstadti
Abbasi esinemist kohe hukka mõistma.
Sellised president Abbasi võrdlused Iisraeli ajaloo
ja natsipropagandist Joseph Goebbelsi valede vahel
solvavad sügavalt holokaustiohvreid ja selle üle elanuid,
ütles Lipstadt Twitteris.
Need avaldused on otseselt kõlbmatud eriti praegusel ajal,
kui antisemiitide vägivald kõikjal maailmas kasvab.
Sellist retoorikat maailma ainsa juudiriigi suhtes
on täiesti võimatu aktsepteerida, ütles ta.
Kord hoogu sattunud Mahmoud Abbas jätkas aga täiskäigul.
Tema väitel kannavad eelkõige Suurbritannia ja USA
otsest moraalset ja poliitilist vastutust
Palestiina rahva kogetud katastroofi eest, mida nad nimetavad Nakbaks.
Need kaks riiki osalesid meie rahva muutmises
iseseisvatest kodanikest süütuteks ohvriteks,
kui otsustasid istutada koos võõra terviku
meie ajaloolisele kodumaale oma kolonialistlike eesmärkide nimel.
Nii lõid USA ja britid Iisraeli riigi, et vabaneda omaenda juutidest.
Üritades teadaolevat ajalugu ümber kirjutada, esitas Abbas väite,
et hoolimata Iisraeli katsetest teha Al-Aqsa mošee all kaevetöid,
pole nad leidnud mingeid ajaloolisi ega arheoloogilisi tõendeid,
mis viitaksid nende kohalolule Jeruusalemma varasemas ajaloos.
Lõpuks tõdes ta, et palestiina pagulaste küsimus
tuleb tingimata lahendada ja et ta on isegi pagulane
ning sooviks meeleldi naasta oma sünnilinna Safedisse.
Kui ÜRO Peaassamblee andis võimaluse Mahmoud Abbasile
ja tema väidetele,
siis Iisraeli peaminister Benjamin Netanyahu ütles oma kõnevoorus,
et juudid on olnud Jeruusalemmas juba tuhandeid aastaid
ja kavatsevad jääda siia veel tuhandeteks aastateks.
Abbasi valelike väidete järgi pole juutidel ajalugu Jeruusalemmas
ja seega ka mitte Templimäel
ning Ida-Jeruusalemm olevat Palestiina omavalitsuse osa,
tõdes Netanyahu. "Ta pangu nüüd tähele,
et peame valitsuse eriistungi Jeruusalemma auks
Templimäe jalamil,
kohas, kuhu kuningas Saalomon ehitas juutide esimese templi."
Abbasi tähelepanu tuleks juhtida sellelegi,
et Jeruusalemm on ja jääb Iisraeli ajaloolise riigi südameks,
sest selles paigas asus Taaveti linn juba 3000 aasta eest.
Peaminister Netanyahu esitas oma vastulause Abbasile ministrite istungil,
mis toimus Nutumüüri aluses tunnelis
mainitud Jeruusalemma päeva auks nädal tagasi.
Toda päeva meenutatakse Jeruusalemma ühendamise
ja vanalinna vabastamise auks seoses suvesõjaga 1967. a.
Samal istungil kiitis valitsus heaks 60 miljoni seekli lisamise eelarvesse,
mis suunatakse linna läänepiirkonna taristusse,
arheoloogiliste pühapaikade ja haridustegevuse parandamiseks
järgmisel viiel aastal.
Palestiina omavalitsus on kunstlik üksus, mis peab lakkama olemast.
Peame arutama tõsiselt Jordani jõe kahe kalda ühendamist,
kirjutas Jordaania reporter ja meediamõjutaja Malik al-Athanameh
eelmine nädal ilmunud päevalehes Al Ghad.
Läänekallas peab lakkama olemast antud kujul, see on osa Jordaaniast.
Samas artiklis kritiseerib ta araabiamaid selle eest,
et need keelduvad tunnustamast Läänekalda annekteerimist
Jordaania poolt 1950. a, ja samas PLO tunnustamist
Palestiina rahva ainsa legaalse esindajana.
Läänekallas oli tema sõnul Jordaania kuningriigi osa 19 aastat,
kuid Araabia Liiga oli algusest peale selle annekteerimise vastu.
Liiga aktsepteeris siiski lõpuks antud fakti
ja seda tunnustas hiljem ka ÜRO, mis ei vasta taas tõele.
Läänekalda ühendamine Jordaaniaga
oleks olnud vastuolus ÜRO resolutsiooniga 181.
Selle asemel aktsepteerisid annekteerimist kaks ÜRO üksikliiget:
Pakistan Läänekalda ja Ida-Jeruusalemma suhtes,
Suurbritannia vaid Läänekalda suhtes,
nii et rahvusvahelist legitiimsust ei eksisteeri kummagi puhul.
Kirjutises kahetsetakse sedagi fakti,
et Egiptuse toonase presidendi Nasseri kinnisideeline pan-arabism
ja valed sangariluulud viisid ka Jordaania ja Süüria suvesõtta,
kus kõik kolm riiki kaotasid Iisraelile maaalu,
ja Jordaania kaotas nii Läänekalda kui Ida-Jeruusalemma.
Mainitud ajakirjaniku al-Athamneh' sõnul on see,
et Araabia Liiga tunnistas PLO
palestiinlaste ainuõiguslikuks esindajaks,
ja mida kinnitati hiljem Araabia Liiga tippkohtumisel Rabatis, Marokos,
oli tähendusrikas ja halvakspandav tegu.
See nõrgendas ajaloolist ja geograafilist reaalsust,
et Läänekallas on Jordaania osa.
Samas artiklis nimetas Al-Athamneh Palestiina omavalitsust
kunstlikuks üksuseks, mis peaks olemast lakkama.
Ta väidab sedagi, et jordaanlased peaksid alustama kõnelusi
tegeliku ja aktiivse Palestiina partneriga võimaluse üle
ühendada kaks Jordani jõe kallast, mis oleks kasulik mõlemale poolele.
Ongi põhjust mainida,
et ca kuu aja eest nimetas ka Iisraeli rahandusminister Bezalel Smotrich
Palestiina omavalitstust kunstlikuks, mida tabas kogu maailma viha.
Nüüd kui Jordaania reporter nimetab sama asja ajalooliseks veaks,
ei tekita see peaaegu mingit vastureaktsiooni
ei Araabia Liiga, ÜRO ega teiste rahvusvaheliste tegijate poolt.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
Jääge kanalile ja kohtume nädala pärast!
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Tõlge: Monika Jaaguri